CELEX: 62020TN0736
Language: hr
Date: 2020-12-11 00:00:00
Title: Predmet T-736/20: Tužba podnesena 11. prosinca 2020. – OP/Komisija

8.3.2021   
            
            
               HR
            
            
               Službeni list Europske unije
            
            
               C 79/31
            
         
      Tužba podnesena 11. prosinca 2020. – OP/Komisija
      (Predmet T-736/20)
      (2021/C 79/41)
      Jezik postupka: engleski
      
         Stranke
      
      
         Tužitelj: OP (zastupnik: S. Pappas, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi, kao prvo, odluku odbora za odabir od 5. veljače 2020. kojom tužitelj nije uključen na popis uspješnih kandidata na Otvorenom natječaju EPSO/AST/147/19 i, kao drugo, odluku tijela za imenovanje od 3. rujna 2020. o odbijanju tužiteljeve žalbe protiv odluke odbora za odabir od 5. veljače 2020., u dijelu u kojem sadržava dodatno obrazloženje;
               
            
                  —
               
               
                  naloži tuženiku snošenje vlastitih i tužiteljevih troškova nastalih u ovom postupku.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na povredi načela jednakog postupanja, transparentnosti, objektivnosti i na povredi članka 1.d stavka 5. Pravilnika o osoblju.
               
            
                  2.
               
               
                  Drugi tužbeni razlog, koji se temelji na povredi prava na dobru upravu.
               
            
                  3.
               
               
                  Treći tužbeni razlog, koji se temelji na nedovoljnom i neodgovarajućem obrazloženju.
               
            
                  4.
               
               
                  Četvrti tužbeni razlog, koji se temelji na povredi članka 27. Pravilnika o osoblju.